קווי ההגנה של אמסטרדם

קווי ההגנה של אמסטרדם (בהולנדית Stelling van Amsterdam) נמתחים בצורת מעגל סביב אמסטרדם ותוכננו כ"קו מים" (waterlinie) הגנתי אשר איפשר את הצפת המישורים סביב העיר במים. ההצפה הייתה אמורה להביא את המים למפלס של 30 ס"מ, דבר שימנע את חציית השטח בסירות. הרעיון שעמד בבסיסה של התוכנית היה שהולנד מוקפת בשלוש מעצמות צבאיות - פרוסיה, צרפת והממלכה המאוחדת - ועובדה זו יחד עם מוראותיה של מלחמת צרפת–פרוסיה ביססה את הדעה שיש לגונן על אמסטרדם וכי בעת הצורך תהפוך העיר למצודה האחרונה של ממלכת הולנד. המערכת כוללת 45 מעוזים ומספר רב של מתקנים משניים הממוקמים במרחק של 10 עד 15 ק"מ ממרכז העיר. אלה נבנו במקומות בהם דרכים, מסילות רכבת וסכרים חצו את קו ההגנה, ועל כן לא ניתן היה להציפם. קווי ההגנה נבנו בין 1883 ל-1914, לאחר שחוק בעניין (Vestingwet - "חוק המצודה") התקבל בשנת 1874. התכנון המקורי היה לבנות את המעוזים מלבנים, אך הוחלט לבנותם מבטון בשל המצאת הרימון המתפוצץ עם הפגיעה במטרה. ההולנדים שהיו חסרי ניסיון בבנייה בבטון, החלו לבצע ניסויים במהלכם הפגיזו מבני בטון בארטילריה הכבדה ביותר שהייתה מוכרת באותה עת, והדבר גרם לעיכובים. עיכובים נוספים נגרמו בשל כך שהיה צורך ליצב את יסודות החול בטרם הקמת המעוזים עליהם, ובניית המבנים עצמה החלה רק ב-1897. בסופו של דבר, חלק מהמעוזים שתוכננו לא הוקם מעולם, ועלות הקמת המערכת הגיעה ל-40 מיליון גילדן הולנדי (408 מיליון אירו במושגים של היום), ופי ארבעה מהמתוכנן. זמן קצר לאחר מכן, עם המצאת הטנק והמטוס, הפכו המעוזים לבלתי יעילים, והם מעולם לא היו בשימוש מבצעי. למרות זאת המשיכה המדינה לתחזק אותם עד שנת 1963, ובשל מגבלות חקיקתיות השפיעו קווי ההגנה של העיר על התכנון והנוף לאורכם, השפעה הניכרת גם בהווה. בשנת 1996 הוכרזו קווי ההגנה של אמסטרדם כאתר מורשת עולמית בשל היותם: "בעלי ערך עולמי יוצא דופן לאור העובדה שהם דוגמה ייחודית למערכת הגנה משולבת ונרחבת בתקופה המודרנית, אשר שרדה בלא פגע ושומרה היטב מאז שהוקמה בשנותיה המאוחרות של המאה ה-19. עוד ראויה המערכת לתשומת לב בשל הדרך הייחודית בה שילבו ההולנדים את גאונותם בהנדסה הידראולית אל הגנת בירתם." Fort bij Edam - מעוז ליד אדם Fort bij Kwadijk - מעוז ליד קוואדק Fort benoorden Purmerend - מעוז מצפון לפומרן Fort aan de Nekkerweg - מעוז על הנקרווך Fort aan de Middenweg - מעוז על המידנווך Fort aan de Jisperweg - מעוז על הייספרווך Fort bij Spijkerboor - מעוז ליד ספקרבור Fort bij Marken-Binnen - מעוז ליד מרקן בינן Fort bij Krommeniedijk מעוז ליד קרומנידק Fort aan Den Ham - מעוז על דם האם Fort bij Veldhuis - מעוז ליד פלדהאוס Fort aan de St. Aagtendijk - מעוז על סנקט אכטנדק Fort Zuidwijkermeer - מצודת זאודווקרמיר Fort bij Velsen - מעוז ליד פלסן Fort bij IJmuiden - מעוז ליד איימאודן Fort benoorden Spaarndam - מעוז מצפון לספארנדם Fort bezuiden Spaarndam - מעוז מדרום לספארנדם Fort bij Penningsveer - מעוז ליד פנינגספיר Fort bij de Liebrug - מעוז ליד ליברוך Fort aan de Liede - מעוז ליד לידה Fort bij Heemstede - מעוז ליד היימסטדה Voorstelling bij Vijfhuizen - העמדה הקדמית ליד פייפהאוזן Fort bij Vijfhuizen - מעוז ליד פייפהאוזן Batterij aan de IJweg - הבוללה על האייווך Fort bij Hoofddorp -מעוז ליד הופדורפ Batterij aan de Sloterweg - הסוללה על הסלוטרווך Batterij aan de Aalsmeerderweg - הסוללה על האלסמירדרווך Fort bij Aalsmeer - מעוז ליד אלסמיר Fort bij Kudelstaart - מעוז ליד קודלסטארט Fort bij De Kwakel - מעוז ליד קווקל Fort aan de Drecht - מעוז על הדרכט Fort bij Uithoorn - מעוז ליד אויטהורן Fort Waver-Amstel - מעוז ואפר אמסטל Fort in de Botshol - מעוז בבוטסהול Fort aan de Winkel - מעוז על הווינקל Fort bij Abcoude - מעוז ליד אבקודה Fort bij Nigtevecht - מעוז ליד ניכטפכט Fort bij Hinderdam - מעוז ליד הינדרדם Fort bij Uitermeer - מעוז ליד אוטרמיר Torenfort aan de Ossenmarkt - מעוז המגדל על האוסנמארקט Vesting Muiden - מבצר מאודן Westbatterij Muiden -הסוללה המערבית במאודן Fort Kijkuit - מעוז קייקאוט (נכלל בהכרזה למרות שמאוחר היסטורית) Kustbatterij bij Diemerdam - סוללת החוף ליד דימרדם Fort aan het Pampus - מעוז על הפמפוס Kustbatterij bij Durgerdam - סוללת החוף ליד דורכרדם מדיה וקבצים בנושא קווי ההגנה של אמסטרדם בוויקישיתוף אתר האינטרנט הרשמי של קווי ההגנה של אמסטרדם מתוך נימוקי ההחלטה